Resenska kultura

**Resenska kultura** (njemački: *Rössener Kultur*) je kultura srednjeg neolita (4.600–4.300 BC) u srednjoj Evropi. U [Njemačka|[Njemačkoj]], od 16 saveznih država, u 11 su pronađena nalazišta ove kulture. Obuhvatala je Belgiju i sjeveroistočnu Francusku, Luksemburg s 5 nalazišta, sjevernu Švajcarsku i mali dio Austrije. Ime duguje lokalitetu Resen (Rössen), selu u opštini Leuna pored Merseburga u Saksonija-Anhaltu u kojem je pronađena nekropola sa 70 grobova i ostaci pokojnika sahranjenih u zemlji (inhuminacija).

Resenska kultura je važna jer označava prelaz od široko rasprostranjene Kulture linearnotrakaste keramike (LBK) u srednjoj Evropi prema srednjoneolitskim i kasnoneolitskim kulturama poput Michelsberga i Kulturi lijevkaste keramike (pehara). To je čini povezanom s kulturama koje se široko definiraju kao pripadnice podunavske neolitske tradicije. 

## Keramika
Na osnovu tipološke analize keramičkih oblika i ukrasa, proučavanje istoimene njemačke nekropole omogućilo je podjelu kulture na tri faze: I, II i III. Ove unutrašnje podjele pokrivaju period od 4900. do 4300. godine p.n.e. 

Kultura je prepoznatljiva po fino izrađenoj i ukrašenoj keramici sa zakrivljenim urezanim uzorcima. Rađena je tehnikama namotavanja i ručne izrade. Posude su karakteristično ukrašene dvostrukim urezima, "urezom kozjeg stopala" (njemački - *Geißfußstich*) s inkrustacijom bijele paste. Korištenjem ovih geometrijskih dizajna, žljebljeni ili utisnuti urezi također su bili uobičajeni. Vremenom se obim ukrašenih dijelova posuda smanjivao, tako sa je na kasnijim posudama uglavnom ograničen na vrat ili potpuno izostao.

Tipični oblici keramike su: zdjele s visokim nogama, kuglaste čaše, pravougaone zdjele i posude u obliku brodića. Površine posuda su obično polirane. Boje se kreću od smeđe, preko crvenkastosmeđe i tamnosmeđe, do sivocrne. Neke posude imaju složene dizajne, što odražava visok nivo izrade.

## Kuće
Naselja Resenske kulture obično su se nalazila u plodnim riječnim dolinama i nizinskim područjima koja su bila pogodna za poljoprivredu. Kuće su bile trapezoidnog oblika, odnosno dugačke kuće u obliku čamca, duge do 65 m, kao što su one pronađene na lokalitetima Deiringsen-Ruploh i Schöningen/ Esbeck. Građene su od pletera, maltera i drveta. Tlocrti sugeriraju kosi krov i više unutrašnjih pregrada što govori da je kuću naseljavalo nekoliko porodica.

Naučnici vjeruju da su imali sela i da su bili „prave“ zajednice. Neke su čak bile okružene zemljanim nasipima. To je odražavalo noviji, naseljeni način života. Pripadnici kulture proizvodili su razne alate i artefakte, od kamena i kostiju, korištene za poljoprivredu, lov i svakodnevne aktivnosti. Repertoar alata bio je uglavnom sličan onome iz tradicije linearne keramike (LBK) sa jezgrom u obliku piramide.  Koristili su drugačije materijale. Holandski kremen Rijkholt zamijenio je žilnati "Plattenhornstein" bavarskog porijekla.

## Sahranjivanja
Mrtvi su uglavnom sahranjivani u zgrčenom položaju, ležeći na desnoj strani i okrenuti prema istoku. Grobovi su iskopani na dubinu od 40 do 160 cm, povremeno su prekriveni kamenim pločama. Tačni oblici i veličine grobova nisu dobro shvaćeni.

Još manje se zna o mogućim kremacijskim ukopima čija se identifikacija kao onih koji pripadaju Resenu ponekad osporava. Kremirani ostaci i pepeo s lomače sakupljani su zajedno i popraćeni neizgorjelim grobnim prilozima.

Keramički grobni prilozi uključuju šolje na postolju, kuglaste šolje, šolje s ušicama, zdjele, boce, amfore, vrčeve i lavore. Javljaju se i krečnjački prstenovi, kamene sjekire, kremene oštrice i životinjske kosti. 

File:Neolithic Burial (28140336853).jpg|Neolitski Rosenski grob
File:Landesmuseum Württemberg Stuttgart Neolithikum 023.jpg|Državni muzej u Štutgartu - neolit
File:MUFT - Erfurt Rössener Kultur Kugelbecher 2.jpg

## Izvori